Document ID: 31988R2871

*****
ΚΑΝΟΝΙΣΜΟΣ (ΕΟΚ) αριθ. 2871/88 ΤΗΣ ΕΠΙΤΡΟΠΗΣ
της 15ης Σεπτεμβρίου 1988
για την τροποποίηση του κανονισμού (ΕΟΚ) αριθ. 1695/88 για την επιβολή προσωρινού δασμού αντιντάμπινγκ στις εισαγωγές νήματος από πολυεστέρες καταγωγής Μεξικού, Νότιας Κορέας, Ταϊβάν και Τουρκίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), που αντικατέστησε τον κανονισμό (ΕΟΚ) αριθ. 2176/84 (2), και ιδίως το άρθρο 11,
Μετά από διαβουλεύσεις στο πλαίσιο της συμβουλευτικής επιτροπής όπως προβλέπεται στον προαναφερόμενο κανονισμό,
Εκτιμώντας:
ότι η Επιτροπή, με τον κανονισμό (ΕΟΚ) αριθ. 1695/88 (3), υπέβαλε προσωρινό δασμό αντιντάμπινγκ σε εισαγωγές νημάτων από πολυεστέρες καταγωγής Μεξικού, Νότιας Κορέας, Ταϊβάν και Τουρκίας·
ότι έχουν βρεθεί ορισμένα σφάλματα υπολογισμού με σημαντικές επιπτώσεις στο ντάμπινγκ σε νοτιοκορεατικές και μεξικανικές εταιρείες, η Επιτροπή θεωρεί σκόπιμο να τροποποιήσει χωρίς καθυστέρηση τον κανονισμό (ΕΟΚ) αριθ. 1695/88,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1695/88 τροποποιείται ως εξής:
1. Στο σημείο (11), τα περιθώρια ντάμπινγκ των παρακάτω εταιρειών είναι τα εξής:
1.2 // «- Fibras Quimicas SA, Monterrey: // PTY 5,79 % // - Nylon de Mexico SA, Monterrey: // POY 15,80 %.»
2. Στο σημείο (15), τα περιθώρια ντάμπινγκ των παρακάτω εταιρειών είναι τα εξής:
1.2 // «- Sam Yang Co. Ltd, Seoul: // PTY 3,38 % // - Tong Yang Polyester Co. Ltd, Seoul: // PTY 6,63 %.»
3. Στο άρθρο 1 παράγραφος 2, η πρώτη πρόταση της πρώτης περίπτωσης αντικαθίσταται από το ακόλουθο κείμενο:
«- 15,8 για τα νήματα POY καταγωγής Μεξικού.»
4. Στο άρθρο 2 παράγραφος 2, η πρώτη και δεύτερη περίπτωση αντικαθίστανται από το ακόλουθο κείμενο:
«- 34,7 για τα νήματα PTY καταγωγής Μεξικού.
Στις παρακάτω εταιρείες εφαρμόζονται οι ακόλουθοι δασμοί:
1.2 // - Fibras Sinteticas SA, Mexico: // 26,0 % // - Fibras Quimicas SA, Monterrey: // 5,8 % // - Kimex SA, Mexico: // 21,6 %,
- 8,2 για τα νήματα PTY καταγωγής Νότιας Κορέας.
Στις παρακάτω εταιρείες εφαρμόζονται οι ακόλουθοι δασμοί:
1.2 // - Kolon Industries Inc., Seoul: // 5,7 % // - Sam Yang Co. Ltd, Seoul: // 3,4 % // - Tong Yang Polyester Co. Ltd, Seoul: // 6,6 %.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 18 Ιουνίου 1988.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Σεπτεμβρίου 1988.

Labels: 1
4
18